Lav et referat af nedenstående tekst:

Tekst:
Kasper Sørensen er lige blevet færdigt med sit idrætsspeciale på Aalborg Universitet. Emnet var clear-slag i badminton og Kasper Sørensen endte med et tolvtal. - Jeg forsøgte at finde ud af hvorfor nogen spillere var gode til at udføre slagene og hvorfor nogen var mindre gode til at udføre dem, fortæller Kasper Sørensen til TV2/Nord Kasper Sørensen, der i mange år selv har spillet badminton på eliteniveau, spiller nu i Triton og fungerer samtidigt som træner. Deraf kom inspirationen til specialet. Kasper Sørensen har i specialet ved hjælp af blandt andet højhastighedskameraer og refleksmarkører kortlagt, hvordan bevægelsesmønstret er for ti gode spillere og ti mindre gode spillere. - Det viser sig at være en klar fordel at være god til at koordinere sine bevægelser og derved skabe en piskesmældseffekt i slaget, fortæller Kasper Sørensen Specialet har vakt opsigt i de videnskabelige kredse, og også hos Dansk Badminton Forbund, der har bedt om lov til at bruge resultaterne. Se reportage om specialet i aften i søndagsporten på TV2/Nord klokken 19.30.

Referat:
Den nordjyske badmintonspiller Kasper Sørensen har forsøgt at beregne, hvorfor nogen spillere er gode og andre er mindre gode.